হুসেফিনা গোমেজ মেনদোসা

হুসেফিনা গোমেজ মেনদোসা (জন্ম: ১লা জুন ১৯৪২) একজন স্প্যানিশ ভূগোলবিদ, লেখক এবং ইমেরিটাস অধ্যাপক।  ২০০১ থেকে ২০০৫ সাল পর্যন্ত তিনি জাতীয় দূরত্ব শিক্ষা বিশ্ববিদ্যালয় (ইউএনএডি) এর রেক্টর ছিলেন। তিনি ৮ ফেব্রুয়ারি, ২০০২ তারিখে রয়েল ইতিহাস একাডেমির সদস্য নির্বাচিত হন এবং ২৭ এপ্রিল, ২০০৩ তারিখে আনুষ্ঠানিকভাবে দায়িত্ব গ্রহণ করেন; রয়েল ইতিহাস একাডেমিতে তার পদক নং ৭ (সাত)। পাশাপাশি রয়েল প্রকৌশল একাডেমিতেও তিনি সদস্য নির্বাচিত হয়েছিলেন এবং ২১শে মার্চ ২০০৬ তারিখে আনুষ্ঠানিকভাবে দায়িত্ব গ্রহণ করেছিলেন; প্রকৌশল একাডেমিতে তার পদক নং ৫৮ (আটান্ন)। )

কর্মজীবন 
হুসেফিনা গমেজ মেনদোসা মাদ্রিদের কমপ্লেটনেস ইউনিভার্সিটি থেকে ১৯৭৪ সালে ইতিহাস বিভাগ থেকে দর্শন এবং সাহিত্যে লাইসেন্টিয়েট (স্নাতকোত্তর) এবং একই বিশ্ববিদ্যালয়ের ইতিহাস ও ভূগোল বিভাগ থেকে দর্শন ও সাহিত্যে ডক্টরেট ডিগ্রি অর্জন করেছিলেন।

১৯৭৮ সালে, তিনি পরীক্ষায় অংশগ্রহণপূর্বক ভূগোলের সহকারী অধ্যাপক হিসেব নিযুক্ত হয়েছিলেন এবং ১৯৭৯ সালে তিনি সহযোগী অধ্যাপক হয়েছিলেন। ১৯৮১ সালে তিনি স্পেনের ভূগোল চেয়ারের জন্য প্রবেশিকা প্রতিযোগিতায় অংশগ্রহণ করে সফলভাবে উত্তীর্ণ হয়েছিলেন।

১৯৮৫ থেকে ২০১২ সাল অবধি, তিনি মাদ্রিদের স্বায়ত্তশাসিত বিশ্ববিদ্যালয়ের আঞ্চলিক ভৌগোলিক বিশ্লেষণের অধ্যাপক ছিলেন।

২০০৫ সালের জুনে, তিনি মাদ্রিদের চার্লস তৃতীয় বিশ্ববিদ্যালয়ের ডাক্তার হোনরিস কাউসা নামে পরিচিত হন এবং ২০০৬ সালের ৩ ফেব্রুয়ারি আনুষ্ঠানিকভাবে দায়িত্ব গ্রহণ করেন।

২০১২ সালের সেপ্টেম্বরে, তিনি মাদ্রিদের স্বায়ত্তশাসিত বিশ্ববিদ্যালয়ে ইমেরিটাস চেয়ারে নিযুক্ত হন। সেই অক্টোবরেই তাকে স্বায়ত্তশাসিত বিশ্ববিদ্যালয়ের ইমেরিটাস অধ্যাপকও ঘোষণা করা হয়েছিল এবং সেই নভেম্বরে তাকে ইকোলে নরমালে সুপেরিওরি দি লিয়ন থেকে সম্মানসূচক ডক্টরেট ডিগ্রি প্রদান করা হয়েছিলো। 

গোমেজ মেনদোসা ২০০৩ থেকে ২০০৮ সাল এবং ২০০৮ থেকে ২০১৩ সাল পর্যন্ত নির্বাচনী স্টেট কাউন্সিলর ছিলেন। তিনি ২০০৮ সাল থেকে জাতীয় উদ্যানের জাতীয় কাউন্সিলের সদস্য ছিলেন। 

তিনি ১৯৯৩ থেকে ১৯৯৭ সাল পর্যন্ত স্প্যানিশ ভূগোলবিদ অ্যাসোসিয়েশনের সভাপতি ছিলেন।

বেশ কয়েকটি বই প্রকাশের পাশাপাশি তিনি এল পাউস পত্রিকা সহ কয়েকটি গণমাধ্যমের জন্যও লেখালেখি করেছেন।

বই 

• ১৯৯৭, কৃষিকাজ এবং নগর সম্প্রসারণ: মাদ্রিদের সমাগমে নিম্ন হেনারেসের পল্লী (স্প্যানিশ: Agricultura y expansión urbana: la campiña del bajo Henares en la aglomeración de Madrid) ,

• ১৯৮২, ভৌগোলিক চিন্তা: ব্যাখ্যামূলক অধ্যয়ন এবং পাঠ্য অ্যান্টোলজি (স্প্যানিশ: El pensamiento geográfico: estudio interpretativo y antología de textos)

•১৯৮২, ভ্রমণ ও ভূচিত্র (স্প্যানিশ: Viajeros y paisajes)

• ১৯৯২, স্পেনীয় পর্বতমালা সংক্রান্ত বিজ্ঞান এবং রাজনীতি (স্প্যানিশ: Ciencia y política de los montes españoles) (১৮৪৮–১৯৩৬)

• ১৯৯৯, মাদ্রিদের ল্যান্ডস্কেপ বা ভূচিত্র (প্রকৃতি এবং গ্রামীণ পরিবেশ) (স্প্যানিশ: Los paisajes de Madrid (Naturaleza y Medio Rural),

পুরস্কার ও সম্মাননা 

• ১৯৯৮ সালে মাদ্রিদের স্বায়ত্তশাসিত বিশ্ববিদ্যালয় থেকে স্বর্ণপদক 

• ২০০২ সালে গ্র্যান্ড ক্রস অব দ্য সিভিল অর্ডার অব আলফোনসো এক্স, দ্য ওয়াইজ  পদক

• ২০০৫ সালে মাদ্রিদের চার্লস তৃতীয় বিশ্ববিদ্যালয় থেকে সম্মানসূচক ডক্টরেট

• ২০০৯ সালে তার কাজের প্রতিভার জন্য স্বর্ণপদক 

• ২০১১ সালে গোঞ্জালেজ বার্নেলদেজ ফাউন্ডেশন থেকে ফার্নান্দো গোঞ্জালেজ বার্নেলদেজ পুরস্কার

• ২০১২ সালে ইকোলে নরমালে সুপেরিওর দি লিয়ন থেকে (École normale supérieure de Lyon) সম্মানসূচক ডক্টরেট 

• ভূগোল, অর্থনীতি, সমাজবিজ্ঞান এবং সাহিত্য অবদানের জন্য দিয়েগো দি সাভেদ্রা ফাজার্দো পুরস্কার

• পামেস একাডেমিক অর্ডার সম্মাননা  (অর্ডার দেস পামেস একাডেমিকস)

তথ্যসূত্র 

নারী ভূগোলবিদ
জীবিত ব্যক্তি
১৯৪২-এ জন্ম